Φωκίων Βουνάτσος

Ο Φωκίων Βουνάτσος (1908-1984) ήταν δικηγόρος και Βουλευτής Λέσβου. 

Βιογραφία
Γεννήθηκε στο Πλωμάρι το 1908. Συμμετείχε για πρώτη φορά στις εκλογές της 16ης Νοεμβρίου 1952 ως υποψήφιος της ΕΠΕΚ λαμβάνοντας 7.617 ψήφους.  Στις εκλογές της 19 Φεβρουαρίου 1956 συμμετείχε ως υποψήφιος με το συνδυασμό της Δημοκρατικής Ενώσεως λαμβάνοντας 1.852 ψήφους, χωρίς να εκλεγεί. Στις εκλογές της 11ης Μαΐου 1958 συμμετείχε με τον συνδυασμό των Φιλελευθέρων. Κατέλαβε την τέταρτη θέση με 1543 ψήφους. Στις εκλογές της 29ης Οκτωβρίου 1961 και της 3ης Νοεμβρίου 1963 με την Ένωση Κέντρου κατέλαβε την τρίτη θέση με 3.114 και 5.094 σταυρούς αντίστοιχα. Στις εκλογές της 16ης Φεβρουαρίου 1964 εξελέγη τρίτος βουλευτής με την Ένωση Κέντρου και 8.428 ψήφους. Καταψήφισε τις κυβερνήσεις των αποστατών. Μετά το 1974 συμμετείχε στις εκλογές της 17ης Νοεμβρίου 1974 με το ΠΑΣΟΚ χωρίς όμως να εκλεγεί. Εξελέγη το 1975 δήμαρχος Πλωμαρίου.Γιώργος Παπαναγιώτου, «Οι βουλευτές του Νομού Λέσβου 1915-1964», Αιολικά Χρονικά, τομ.11(2009), σελ.83
Απεβίωσε στις 5 Μαΐου 1984 και ετάφη στο Πλωμάρι.Αρχείο Δήμου Λέσβου.

Παραπομπές

Πηγές
Γιώργος Παπαναγιώτου, «Οι βουλευτές του Νομού Λέσβου 1915-1964», Αιολικά Χρονικά, τομ.11(2009), σελ.83

Κατηγορία:Βουλευτές Λέσβου